Diari Oficial de la Generalitat Valenciana


Sumari del DOGV 8595, del 19-07-2019 (2019/7049)

RESOLUCIÓ de 4 de juliol de 2019, de la Conselleria d' Educació, Investigació, Cultura i Esport, per la qual es modifica l'autorització al centre docent estranger British College La Cañada, a Paterna-La Canyada.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7049


Data del document
:   04-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de juliol de 2019, de la Conselleria d' Educació, Investigació, Cultura i Esport, per la qual es modifica l'autorització al centre docent estranger British College La Cañada, a Paterna-La Canyada. [2019/7049]  
Antecedents de fet  
Primer. L'expedient ha sigut iniciat a instàncies del representant de la titularitat del centre docent estranger British College La Cañada, amb número de codi 61255369, de Paterna-La Canyada, per la qual sol·licita modificació de l'autorització per ampliació d'ensenyaments.  
Segon. Per Resolució de 15 de setembre de 2014, de la Conselleria d'Educació, Investigació, Cultura i Esport, es va autoritzar la modificació de l'autorització al centre per a impartir ensenyaments del English National Currículum des del curs Nursery (de 3 anys d'edat) a Year 4 (8 anys d'edat) per a un capacitat màxima de 450 alumnes fins a finals del segon semestre de l'any 2019 i des del curs Year 5 (9 anys d'edat) fins al curs Year 6 (11 anys d'edat) per a una capacitat màxima de 100 alumnes. Fins a finals del segon semestre de l'any 2015.  
  
Tercer. Al desembre de 2018, el centre comunica a aquesta Conselleria el canvi de denominació social de la titularitat d'aquest, passant a denominar-se British College La Cañada, SL.  
Quart. La titularitat del centre ha presentat certificacions expedides per la representació diplomàtica britànica acreditada a Espanya, British Council, on es constata el compliment dels requisits del país d'origen per a impartir ensenyaments del English National Currículum des de:  
  
- Nursery (3 a 4 anys d'edat) a Year 6 (de 10 a 11 anys d'edat) per a un màxim de 510 alumnes i amb validesa fins al 21 de maig de 2021.  
  
- Year 7 (d'11 a 12 anys d'edat) fins a Year 11 (de 15 a 16 anys d'edat) per a un màxim de 300 alumnes i amb validesa fins al mes de desembre de 2019.  
Cinqué. Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, i altra legislació que resulta d'aplicació.  
  
Fonaments de Dret  
1r. Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el Secretari Autonòmic d'Educació i Formació Professional.  
  
2n. De conformitat amb el que s'estableix en el Reial decret 806/1993, de 28 de maig, sobre règim de Centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració Educativa.  
De conformitat amb l'anteriorment exposat, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi: 45742648.  
Denominació genèrica del centre: Centre docent privat estranger.  
Denominació específica del centre: British College La Cañada.  
Titular: British College La Cañada, SL.  
Domicili: Carrer 29, número 82.  
Localitat: Paterna - La Canyada (46769).  
Província: València.  
Ensenyaments que s'autoritzen i capacitat:  
S'autoritza la impartició dels seguents ensenyaments del English National Currículum amb efectes acadèmics a partir del curs 2019-2020 i amb la següent validesa:  
- Des de Nursery (3 a 4 anys d'edat) a Year 6 (de 10 a 11 anys d'edat) per a un màxim de 510 alumnes fins al 21 de maig de 2021.  
- Des de Year 7 (d'11 a 12 anys d'edat) fins a Year 11 (de 15 a 16 anys d'edat) per a un màxim de 300 alumnes fins al mes de desembre de 2019.  
Aquesta autorització serà vàlida mentre els ensenyaments autoritzats tinguen el reconeixement del certificat emés per la representació diplomàtica acreditada a Espanya, Fundació British Council. En cas contrari, es procedirà, d'ofici, a la revocació de l'autorització d'obertura i funcionament del centre.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 4 de juliol de 2019.- El conseller d'Educació, Cultura i Esport, p. d (R 26.10.2016), el secretari autonòmic d'Educació i Formació Professional: Miguel Soler Gracia.